Dermestoides

Dermestoides er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

Utseende 
En middelsstor, avlang, blank maurbille, kroppen kledt med fine, oppstående, nokså lange hår. Hode, legger, lår og dekkvinger er svarte, sistnevnte med litt blålig metallglans, pronotum er skarpt rødt, den indre halvdelen av antennene og føttene er brunrøde, den ytre delen av antennene brunsvart. Antennene har en tre-leddet, avlang klubbe, leddene klart adskilte. pronotum er rundet, dekkvingene jevnbrede. Larven er lang og tynn.

Levevis 
Både larver og voksne biller er rovdyr, men de voksne kan også finnes på blomster der de spiser pollen. Mange lever av treborende insekter. Arten er regnet som sjelden og er regnet som truet. Den er oftest funnet på gamle eiker, og dte har vært foreslått at dne er knyttet til den store eikebukken (Cerambyx cerdo), den er imidlertid funnet på noen steder der denne ikke forekommer, eller også til verftsbillen (Lymexylon navale).

Utbredelse 
Arten er registrert fra mange land i Europa nord til Danmark (også funnet i Sverige, men regnet som utdødd der), men ser ut til å være sjelden over alt.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien Gnag- og maurbiller, Cleroidea
 Familien maurbiller, Cleridae
 Underfamilien Enopliinae Gistel, 1856, Korynetinae eller  Neorthopleurinae
 Slekten Dermestoides Schäffer, 1771
 Dermestoides sanguinicollis (Fabricius, 1787) – funnet i Sverige

Referanser

Litteratur 
 Berlov, O. og Berlov, E. 2006. Atlas of checkered beetles (Cleridae) of Russia (engelsk, med bildegalleri). 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
 Majka, C. 2006. A guide to the Cleridae of Atlantic Canada (med bildegalleri). 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om maurbiller, side 296-298.

Eksterne lenker 
 Bilde av arten
 

Biller formelt beskrevet i 1771
Dyr formelt beskrevet av Jacob Christian Schäffer
Dyr formelt beskrevet av Johann Christian Fabricius
Maurbiller